CELEX: 31982R0662
Language: el
Date: 1982-03-22
Title: Κανονισμός (EKAX, EOK, Ευρατόμ) αριθ. 662/82 τού Συμβουλίου τής 22ας Μαρτίου 1982 περί θεσπίσεως ιδιαίτερων καί προσωρινών μέτρων σχετικά μέ τήν πρόσληψη υπαλλήλων τών Ευρωπαϊκών Κοινοτήτων λόγω τής προσχωρήσεως τής Ελληνικής Δημοκρατίας στίς Κοινότητες

Avis juridique important

|

31982R0662

Κανονισμός (EKAX, EOK, Ευρατόμ) αριθ. 662/82 τού Συμβουλίου τής 22ας Μαρτίου 1982 περί θεσπίσεως ιδιαίτερων καί προσωρινών μέτρων σχετικά μέ τήν πρόσληψη υπαλλήλων τών Ευρωπαϊκών Κοινοτήτων λόγω τής προσχωρήσεως τής Ελληνικής Δημοκρατίας στίς Κοινότητες  

Επίσημη Εφημερίδα αριθ. L 078 της 24/03/1982 σ. 0001 - 0001 Ισπανική ειδική έκδοση: Κεφάλαιο 01 τόμος 3 σ. 0175  Πορτογαλική ειδική έκδοση : Κεφάλαιο 01 τόμος 3 σ. 0175 

***** ΚΑΝΟΝΙΣΜΟΣ (ΕΚΑΧ, ΕΟΚ, ΕΥΡΑΤΟΜ) αριθ. 662/82 ΤΟΥ ΣΥΜΒΟΥΛΙΟΥ  της 22ας Μαρτίου 1982  περί θεσπίσεως ιδιαίτερων και προσωρινών μέτρων σχετικά με την πρόσληψη υπαλλήλων των Ευρωπαϊκών Κοινοτήτων λόγω της προσχωρήσεως της Ελληνικής Δημοκρατίας στις Κοινότητες  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως ενιαίου Συμβουλίου και ενιαίας Επιτροπής των Ευρωπαϊκών Κοινοτήτων, και ιδίως το άρθρο 24,  την πρόταση που παρουσίασε η Επιτροπή μετά από γνώμη της επιτροπής υπηρεσιακής καταστάσεως των υπαλλήλων,  τη γνώμη του Ευρωπαϊκού Κοινοβουλίου (1),  τη γνώμη του Δικαστηρίου,  Εκτιμώντας:  ότι, λόγω της προσχωρήσεως της Ελληνικής Δημοκρατίας στις Κοινότητες, πρέπει να θεσπιστούν, προσωρινά, ιδιαίτερα μέτρα κατά παρέκκλιση του κανονισμού υπηρεσιακής καταστάσεως των υπαλλήλων των Ευρωπαϊκών Κοινοτήτων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Μέχρι την 31η Δεκεμβρίου 1982, μπορούν να πληρωθούν κενές θέσεις δια διορισμού Ελλήνων υπηκόων κατά παρέκκλιση του άρθρου 4 δεύτερο και τρίτο εδάφιο, του άρθρου 7 παράγραφος 1, του άρθρου 27 τρίτο εδάφιο και του άρθρου 29 παράγραφος 1 σημεία α, β και γ του κανονισμού υπηρεσιακής καταστάσεως των υπαλλήλων των Ευρωπαϊκών Κοινοτήτων, εντός του ορίου των θέσεων που έχουν προβλεφθεί για το σκοπό αυτό στις αποφάσεις που ελήφθησαν σχετικά με τον προϋπολογισμό στα πλαίσια των αρμοδίων οργάνων.  Οι κενές θέσεις, εκτός από αυτές που αφορούν τους βαθμούς Α 1 και Α 2, αποτελούν αντικείμενο καταλλήλου δημοσιεύσεως εντός και εκτός των οργάνων των Κοινοτήτων.  2. Οι διορισμοί σε θέσεις βαθμού Α 3, Α 4, Α 5, LΑ 3, LΑ 4, L Α 5, Β 1, Β 2, Β 3 και C 1 θα αποφασίζονται κατόπιν διαγωνισμού βάσει τυπικών προσόντων, ο οποίος θα οργανώνεται σύμφωνα με τους όρους που προβλέπονται στο παράρτημα ΙΙΙ του κανονισμού υπηρεσιακής καταστάσεως των υπαλλήλων.  Οι διορισμοί σε θέσεις βαθμού Α 6, Α 7, Α 8, LΑ 6, LΑ 7, LΑ 8, Β 4, Β 5, C 2 μέχρι C 5 και D 1 μέχρι D 4 θα αποφασίζονται κατόπιν διαγωνισμού βάσει τυπικών προσόντων και εξετάσεων, ο οποίος θα οργανώνεται σύμφωνα με τους όρους που προβλέπονται στο παράρτημα ΙΙΙ του κανονισμού υπηρεσιακής καταστάσεως των υπαλλήλων.  Άρθρο 2  Ο παρών κανονισμός αρχίζει να ισχύει την επομένη της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 22 Μαρτίου 1982.  Για το Συμβούλιο  Ο Πρόεδρος  L. TINDEMANS  (1) ΕΕ αριθ. C 101 της 4. 5. 1981, σ. 102.